Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4353

16. cikk A Görög Köztársaság csatlakozásakor az Európai Közösségek Tanácsa egyhangúlag határoz az ESZAK-Szerződés 32. cikke első bekezdésének, az EGK-Szerződés 165. cikke első bekezdésének és az Euratom Szerződés 137. cikke első bekezdésének az Európai Közösségek Bíróságát alkotó bírák számának eggyel történő növelése céljából elvégzendő kiigazításáról. Az ennek következtében az ESZAK-Szerződés 32b. cikke második bekezdésében, az EGK-Szerződés 167. cikke második bekezdésében, az Euratom-Szerződés 139. cikke második bekezdésében, továbbá az Európai Szén- és Acélközösség Bíróságának alapokmányáról szóló jegyzőkönyv 18. cikke második bekezdésében, az Európai Gazdasági Közösség Bíróságának alapokmányáról szóló jegyzőkönyv 15. cikkében és az Európai Atomenergia-közösség Bíróságának alapokmányáról szóló jegyzőkönyv 15. cikkében elvégzendő kiigazításokról is határoz. 2004/60/II. szám

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes